**Juliana Rotich** é unha profesional das tecnoloxías da información que desenvolveu ferramentas de web para solucionar crises informativas por medio do crowdsourcing e para cubrir temas relacionados co medio ambiente. Foi a directora executiva de *Ushahidi*, un proxecto de software de código aberto que utiliza xeolocalización colaborativa, teléfono móbil e datos web para proporcionar medios de comunicación no medio dunha crise informativa.

Traxectoria
-----------

Rotich é de Kenya. Ten un grao en tecnoloxías da información pola Universidade de Missouri e traballou no eido da industria das tecnoloxías da infomación por máis dez anos.

Foi a directora executiva de *Ushahidi* até setembro do 2015, cando deixou a organización para perseguir outros intereses.

"Ushahidi" É a palabra en suahili para "testemuño". Ushahidi foi posto en práctica por vez primeira durante a crise de elección presidencial kenyana de 2007-8. Dende entón foi utilizado en Chile, Xapón, Nova Zelandia, Australia, Paquistán, Tanzania, e Haití.

Como blogueira, é autora de artigos en *Afrigadget.com*, vén actuando como editora medioambiental de *Global Voces Online* (en galego: *Voces globais en liña*) e participou na conferencia TED en Arusha en 2007. Como oradora, é coñecida polos seus comentarios sobre a tecnoloxía en África e por expresar as súas preocupacións sobre a perda de bosque indíxena e das áreas de captación de auga en Kenya. É unha socia sénior de TED.

En 2011, Rotich foi nomeada empresaria social da Fundación Schawb do ano en África polo Foro Económico Mundial. En 2013 recibiu o Impact Award na conferencia DLDwomen 2013 celebrada en Múnic. En 2014, Rotich presentou a Conferencia anual do deseño Indaba en Cidade de Cabo.

En 2017 participou no cumio W20 en Berlín, Alemaña, na que participou nunha mesa redonda xunto coa chanceler Angela Merkel, a directora do FMI Christine Lagarde, a raíña Máxima dos Países Baixos, a ministra canadense de asuntos exteriores,Chrystia Freeland, Ivanka Trump entre outras, representando ao BRCK.

Notas
-----

1. ↑  "TED Speaker: Juliana Rotich" (en inglés). Consultado o 18 marzo 2018.
2. ↑  "Blog Ushahidi" (en inglés). Consultado o 18 marzo 2018.
3. ↑  "100 women Juliana Rotich" (en inglés). Consultado o 13 de marzo de 2018.
4. ↑  "Juliana Rotich: ICT innovator" (en inglés). Arquivado dende o orixinal o 24 de febreiro de 2017. Consultado o 19 marzo 2018.
5. ↑  "Sitio web oficial Ushahidi" (en inglés). Consultado o 18 marzo 2018.
6. ↑  "Africa's Leading Social Entrepreneurs to be Awarded at World Economic Forum in Africa." (en inglés). Consultado o 18 marzo 2018.
7. ↑  "COMUNICADO: DLDwomen13: La keniata Juliana Rotich recibe el premio Impact Award por su proyecto humanitario de Internet". *La información* (en castelán). 17 xullo 2013. Arquivado dende o orixinal o 19 de marzo de 2018. Consultado o 19 marzo 2018.
8. ↑  "Juliana Rotich on a new tech ecosystem for Africa" (en inglés). 27 agosto 2014. Consultado o 18 marzo 2018.
9. ↑  "Meet BRCK, Internet access built for Africa". *TED*. Consultado o 19 marzo 2018.

Véxase tamén
------------

### Outros artigos

* Crowdsourcing
* Software de código aberto

### Ligazóns externas

* Páxina persoal
* TED profile
* "Meet BRCK, Internet access built for Africa". *TED Talks* (en portugués). Consultado o 19 marzo 2018.
* Sitio oficial de BRCK
* Global Voices Online
* Ushahidi's Online Toolbox Helps People Understand the Service Arquivado 10 de marzo de 2012 en Wayback Machine.
* "Interview with 99FACES.tv" (en inglés). Consultado o 19 marzo 2018.

|  |  |
| --- | --- |
| Control de autoridades | 
* Wd: Q51700
* IMDb: nm5326050

 |